ai4bharat/Pralekha huggingface dataset:
وزارت اطلاعات ونشریات
اگلی پیڑھی کے 75 تخلیقی اذہان 52ویں اِفّی  کا حصہ ہیں
سنیما سے وابستہ باصلاحیت افراد کو حوصلہ فراہم کرانے کے لیے آزادی کا امرت مہوتسو کے تحت منفرد پہل قدمی
گوا، 19 نومبر 2021
گوا میں منعقد ہونے والے 52ویں بین الاقوامی فلم فیسٹیول میں پہلی مرتبہ ، اگلی پیڑھی کے سنیما کی نمائندگی کرنے والے 75 تخلیقی اذہان حصہ لیں گے۔ آزادی کا امرت مہوتسو کے تحت یہ منفرد پہل قدمی ملک کے نوجوان تخلیقی اذہان اور ابھرتے ہوئے باصلاحیت افراد کو حوصلہ فراہم کرے گی اور انہیں شناخت دلائے گی۔
منتخب کیے گئے ’آنے والے کل کے 75 تخلیقی اذہان‘ 52ویں آئی ایف ایف آئی، گوا 2021 میں حصہ لیں گے، جس میں وہ دیگر سرگرمیوں کے ساتھ ساتھ تمام ماسٹر کلاسیز/ بات چیت کے سیشنوں میں حصہ لیں گے اور صنعت کے قائدین کے ساتھ بات چیت بھی کریں گے۔ فیسٹیول میں ہر ایک منتخب امیدوار کے سفر اور قیام کے لیے خرچ بھی شامل ہوگا۔
اطلاعات و نشریات کے مرکزی وزیر جناب انوراگ سنگھ ٹھاکر نے 22 اکتوبر کو اپنی نوعیت کی اس منفرد پہل قدمی کا اعلان کیا تھا۔ جناب ٹھاکر نے کہا تھا کہ آئی ایف ایف آئی کا 52واں ایڈیشن ملک بھر کے ابھرتے ہوئے باصلاحیت نوجوانوں کو قومی دھارے کے سنیما کے فلم سازوں اور فلمی صنعت سے جڑنے کے لیے ایک پلیٹ فارم فراہم کرے گا۔
ان نوجوانوں کو ملک بھر سے نوجوان فلم سازوں کے لیے ایک مقابلے کے توسط سے منتخب کیا گیا ہے۔ اس مقابلے کے لیے ملک بھر سے 400 سے زائد درخواست موصول ہوئی تھیں۔
’آنے والے کل کے 75 تخلیقی اذہان‘ کے لیے گرانڈ جیوری اور سیلکشن جیوری اس طرح تھی:
گرانڈ جیوری
- پرسون جوشی- مشہور نغمہ نگار اور سی بی ایف سی کے چیئرمین
- کیتن مہتا – مشہور ہدایت کار
- شنکر مہادیون – مشہور بھارتی موسیقار / گلوکار
- منوج باجپئی – مشہور اداکار
- رسول پوکوٹی – آسکر فاتح ساؤنڈ ریکارڈسٹ
- وپل امرت لال شاہ – مشہور فلم ساز / ہدایت کار
سیلکشن جیوری
- وانی ترپاٹھی ٹیکو – فلم ساز اور اداکار، سی بی ایف سی کے رکن
- اننت وجے – قلم کار، جنہیں سنیما پر رائٹنگ کے لیے نیشنل ایوارڈ حاصل ہوا
- یتیندر مشرا – مشہور مصنف اور قلم کار، جنہیں سنیما پر رائٹنگ کے لیے نیشنل ایوارڈ حاصل ہوا
- سنجے پوران سنگھ – فلم ساز، بہترین فلم کے لیے نیشنل ایوارڈ فاتح
- سچن کھیڈیکر – اداکار، ہدایت کار
https://twitter.com/PIB_India/status/1460890711373410309
الیکٹرانکس اور اطلاعات تکنالوجی کی وزارت
حکومت نے آتم نربھر ایپ چیلنج کی آخری تاریخ میں توسیع کی
نئی دہلی،17 جولائی ، 2020 / آتم نربھر بھارت ایپ اختراع چیلنج کے لیے لوگوں کے دلوں میں جوش و جذبے کو دیکھتے ہوئے حکومت نے چیلج کے لیے درخواست کی آخری تاریخ 26 جولائی 2020 کرنے کا فیصلہ کیا ہے۔ اس چیلنج کا انعقاد مائی گوو کے اختراع پورٹل پر کیا جائے گا اور اس میں شرکت کے لیے براہ کرم لاگ آن کریں : https://innovate.mygov.in/app-challenge/ .
آتم نربھر بھارت ایپ اختراع چیلنج جو وزیراعظم نریندر مودی نے 4 جولائی کو شروع کیا تھا اِس کے لیے ملک بھر سے چھوٹی تکنیکی صنعتوں اور اسٹارٹ اپ کی طرف سے کافی جوش و خروش دیکھنے کو ملا ہے۔ 8 مقررہ زمروں میں ابھی تک 2353 لوگوں نے درخواستیں دی ہیں ۔ ان میں 1496 افراد اور تقریباً 857 تنظیمیں اور کمپنیاں شامل ہیں۔ افراد کی طرف سے جو درخواستیں ملی ہیں ان میں سے تقریباً 788 درخواستیں استعمال کے لیے تیار ہیں اور بقیہ 708 درخواستیں زیر عمل ہیں۔ تنظیموں کی طرف سے داخل کیے گیے ایپس کے لیے 636 ایپس کو کام میں لے لیا گیا ہے اور بقیہ 221 زیر عمل ہیں۔ زمرے کے مطابق الگ الگ جو ایپ داخل کیے گیے ہیں ان میں 380 ایپ بزنس کے تحت ، 286 صحت اور تندرستی کے تحت ، 339 ای لرننگ کے تحت ، 414 سوشل نیٹ ورکنگ کے تحت ، 136 کھیلوں کے تحت، 238 دفتر اور گھر کے کام کے تحت ، 75 خبروں کے تحت اور 96 تفریح کے تحت ہیں۔ تقریباً 389 ایپ دیگر زمروں کے تحت داخل کیے گیے ہیں ۔ تقریباً 100 ایپس کو 1000 سے زیادہ بار ڈاؤن لوڈ کیا جا چکا ہے۔ درخواست دہندگان کا تعلق پورے ملک سے ہے جن میں دور دراز والے اور چھوٹے قصبے بھی شامل ہیں۔ اس سے اس صلاحیت کا اظہار ہوتا ہے جو ہمارے ملک میں موجود ہے اور یہ ایپ اختراع چیلنج بھارتی ٹیک ڈیویلیپرز ، چھوٹے صنعت کاروں اور ان کمپنیوں کے لیے ایک صحیح موقع ہے کہ وہ بھارت کے لیے تعمیر کریں۔ جس کی برابری دنیا میں کہیں نہیں ہے۔ صحیح معنوں میں چیلنج اُن ایپس کی نشاندہی کرنا ہوگا جو بڑے ، فروغ پانے والے اور آسانی سے استعمال کیے جانے والے ہیں اور اپنے صارفین کو ایسا تجربہ دیتے ہیں جن کی وجہ سے وہ اس ایپ کو دوبارہ یقیناً استعمال کریں گے۔
آتم نربھر بھارت ایپ ایکو سسٹم میں یہ صلاحیت موجود ہے کہ وہ بھارتی ٹیک اسٹارٹ اپ کو فروغ دے اور کئی ٹریلین ڈالر والی ایپ معیشت کا حصہ بننے میں ان کی مدد کرے۔ محض تین کمپنیاں جو سر فہرست ہیں اور جن کے ایپس کو زیادہ سے زیادہ ڈاؤن لوڈ کیا گیا ہے اس سال تقریباً دو ٹریلین ڈالر کے مارکٹ اثاثے کی حامل ہیں۔ ہمارے اسٹارٹ اپس کی اختراعی حل تیار کرنے کی صلاحیت اس بات سے بھی ثابت ہوتی ہے کہ ویڈیو کانفرنسنگ ، اختراع چیلنج کے لیے زبردست جوش و خروش دیکھنے میں آیا ہے، جو پچھلے مہینے شروع کی گئی تھی۔ جس کے لیے 2000 سے زیادہ درخواستیں دی گئیں جن میں سے 12 درخواستوں کو منتخب کیا گیا۔ ان سر فہرست تین کمپنیوں میں جے پور کی سرو ویبز ، حیدر آباد کی پیپل لنک اور الپوزہ کی ٹیک جینٹ سیا شامل ہیں۔ ان کمپنیوں کو 20 – 20 لاکھ روپے کی مدد دی گئی ہے ۔ دو کمپنیاں جن کمپنیوں کو جیوری نے چوتھے اور پانچویں درجے پر رکھا ہے ان میں حیدر آباد کی سول پیج اور چنئی کی ہائیدرامیٹ شامل ہے ۔ انہیں 15 – 15 لاکھ روپے کی امداد دی گئی ہے۔ اس چیلنج سے ثابت ہوا ہے کہ اگر ہم اپنی ٹیک کمپنیوں کی حوصلہ افزائی کریں تو وہ عالمی درجے کے ایپ تیار کر سکتی ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔07۔17
U – 3985
(Visitor Counter : 167
وزارت اطلاعات ونشریات
وزیراعظم 19 جنوری کو نیشنل میوزیم آف انڈین سینما کاافتتاح کریں گے
نئی دہلی،17جنوری/ وزیر اعظم جناب نریندر مودی ، 19 جنوری 2019 کو ممبئی میں نینشل میوزیم آف انڈین سینما  کاافتتاح کریں گے۔یہ جدید ترین میوزیم 140.61 کروڑ روپے کی لاگت سے تعمیر ہوا ہے۔اس کا مقصد ویزول، گرافک، آرٹی فیکٹس ، بات چیت اور ملٹی میڈیاکی مدد سے قصہ گوئی کے ذریعہ ہندوستانی سنیما کی ایک صدی سے زائدکے سفر سے اپنے سامعین کو روشناس کرانا ہے۔
اس میوزیم کی تعمیر جناب شام بینگل کی قیادت والی میوزیم مشاورتی کمیٹی کی رہنمائی میں ہوئی ہے۔جناب پرسون جوشی کی قیادت والی تخلیقی کمیٹی کا قیام این ایم آئی سی کو اپ گرڈ کرنے کے لئے عمل میں آیا ہے۔
یہ میوزیم 2 عمارتوں پر مشتمل ہے۔ میوزیم کی نئی عمارت ممبئی کے فلم ڈویژن کیمپس میں 19 ویں صدی کی تاریخی عمارت گلشن محل میں واقع ہے۔
نیو میوزیم بلڈنگ میں چار ایکزی بیشن ہال ہے جن میں درج ذیل ہے۔
- گاندھی اور سینما:یہ فلم صرف مہاتما گاندھی کی زندگی کے بارے میں بتانے کے لئے نہیں بنی ہے بلکہ اس میں سنیما پر ان کی زندگی کے واضح اثرات دکھانے کے لئے بھی بنی ہے۔
- چلڈرن فلم اسٹوڈیو: یہ ناظرین خصوصاً بچوں کو فلم سازی کے پس پردہ موجود سائنس، ٹیکنالوجی اورآرٹ کو تلاش کرنے کاموقع فراہم کرتا ہے۔یہ اسٹوڈیو سنیما سازی جیسے کیمرہ، لائٹ، شوٹنگ، ادا کاری کے تجربے سے متعلق مختلف حقائق کا تجربہ بھی بات چیت کی شکل میں فراہم کرتا ہے۔یہ اسٹوڈیو کروما اسٹوڈیو ،فلم سازی میں سنجیدگی سے مصروف ہونے والےزون، اسٹاپ موشن اینی میشن اسٹوڈیو،ورچول میک اوور اسٹوڈیو وغیرہ کی بھی نمائش کرتا ہے۔
- ٹیکنالوجی،تخلیق کی صلاحیت اور ہندوستانی سنیما:برسوں کے دوران پردہ سیمی پر سنیما آٹو گرافک اثرات کو ظاہر کرنے کے لئے ہندوستان کے فلم سازوں کے ذریعہ بروئے کار لانے والی ٹیکنالوجی کو بھی دکھاتا ہے۔
- پورے ہندوستان میں سنیما:پورے ہندوستان کے فعال سنیما ماٹو گرافک کلچر کی حیرت انگیز پیش کش کو بھی دکھاتا ہے۔
گلشن محل ، محکمہ آثار قدیمہ کےگرڈ II- کی تاریخی عمارت ہے جس کی این ایم آئی سی پروجیکٹ کے حصے کے طور پر مرمت اور تزئین کی گئی ہے۔یہ عمارت ہندوستانی سنیما کے100 سال سے زائد کے سفر کو یہاں پیش کرتا ہے۔اسے 9 سیکشن یعنی سینما کا ارتقاء، ہندوستان میں سنیما کی آمد، ہندوستان میں خاموش فلمیں،صدا بندی کی شروعات، اسٹوڈیو کےعہد کی شروعات، دوسری عالمی جنگ کے اثرات،تخلیقات کی شروعات، علاقائی سنیما میں نئی لہر اور اس سے آگے کے حصوںمیں تقسیم کیا گیا ہے۔
امور صارفین، خوراک اور عوامی تقسیم کی وزارت
خریف خریداری سیزن2020-21 کے دوران ایم ایس پی  پر عمل آوری
90502.23کروڑ کے ایم ایس پی قدر کے ساتھ کے ایم ایس خریداری عمل سے تقریبا60.67 لاکھ دھان پیدا کرنے والے کسان مستفید ہوئے
21461.67کروڑ روپے کی قیمت والے 7322391کپاس کے گانٹھوں کی خریداری کی گئی جس سے 1431227کسانوں کو فائدہ پہنچا
نئی دہلی، یکم جنوری:موجودہ خریف خریداری سیزن  2020-21 کے دوران سرکار نے اپنے موجودہ کم از کم قیمت  منصوبوں کے مطابق کسانوں سے ایم ایس پی پر خریف 2020-21 فصلوں کی خریداری کا سلسلہ جاری رکھا ہے۔
خریف 2020-21 کے لئے دھان کی خرید پنجاب، ہریا نہ، اترپردیش، تلنگا نہ، اتراکھنڈ، تملناڈو، چنڈی گڑھ، جموں و کشمیر، کیرالہ، گجرات، آندھرا پردیش، چھتیس گڑھ، اڑیسہ، مدھیہ پردیش، مہاراشٹر ، بہار، جھارکھنڈ، آسام اور مغربی بنگال جیسی ریاستوں/مرکز کے زیرانتظام خطوں میں کامیابی کے ساتھ جاری ہے۔30 دسمبر 2020 تک 479.35لاکھ میٹرک ٹن دھان کی خریداری کی جاچکی ہے۔ پچھلے سال کے 387.15 لاکھ میٹرک ٹن کے مقابلے اس سال 23.81 فیصد کااضافہ درج کیا گیا ہے۔ 479.35 لاکھ میٹرک ٹن کی کل خرید میں سے تنہا پنجاب نے 202.77 لاکھ میٹرک ٹن کا تعاون دیا ہے جو کل خرید کا 42.30 فیصد ہے۔
90502.23 کروڑ کے ایم ایس پی قدر کے ساتھ کے ایم ا یس خریداری عمل سے تقریبا 60.67 لاکھ دھان پیدا کرنے والے کسان مستفید ہوئے ہیں۔
اس کے علاوہ ریاستوں سے موصولہ تجویز کی بنیاد پر خریف خریداری سیزن 2020 کے لئے تملناڈو، کرناٹک، مہاراشٹر، تلنگانہ، گجرات، ہریانہ، اتر پردیش، اڑیسہ، راجستھان اورآندھرا پردیش جیسی ریاستوں سے ایم ایس پی قدر کے تحت 51.66 لاکھ میٹرک ٹن دالوں اور تلہن کی خرید کے لئے منظوری دی گئی تھی۔ اس کے علاوہ آندھرا پردیش، کرناٹک، تملناڈو اور کیرالہ ریاستوں کے لئے کوپرا کی 1.23 لاکھ میٹرک ٹن کی خرید کو بھی منظوری دی گئی۔ پی ایس ایس کے تحت دوسری ریاستوں/ مرکز کے زیرانتظام خطوں سے خرید کے تعلق سے تجاویز کی وصولی پر دالوں، تلہن اور کوپرا کے لئے بھی منظوری دی جائے گی تاکہ فہرست بند فصل مدت کے دوران بازار شرح ایم ایس پی سے کم ہونے کی صورت میں سال 2020-21 کے لئے فہرست بند ایم ایس پی کی بنیاد پر ان فصلوں کے ایف اے کیو گریڈ کی خرید ریاست کی جانب سے نامزد خرید ایجنسیوں کے توسط سے مرکزی نوڈل ایجنسیوں کے ذریعہ متعلقہ ریاستوں/مرکز کے زیر انتظام خطوں سے سیدھے منظورشدہ کسانوں سے کی جاسکے۔
30 دسمبر 2020 تک سرکار نے اپنی نوڈل ایجنسیوں کے توسط سے 1346.76 کروڑ روپے کی ایم ایس پی قدر والی مونگ ، اڑد، مونگ پھلی کی پھلی اور سویابین کی 251633.79 میٹرک ٹن کی خریداری کی ہے جس سے تملناڈو، مہاراشٹر، گجرات، ہریانہ اور راجستھان کے 135813 کسان مستفید ہوئے ہیں۔
اسی طرح 30 دسمبر 2020 تک 52.40 کروڑ روپے کے ایم ایس پی قیمت پر 5089 میٹرک ٹن کوپرا  کی خرید کی گئی ہے جس سے کرناٹک اور تملناڈو کے 3961 کسان مستفید ہوئے ہیں جبکہ پچھلے سال اسی مدت کے دوران 293.34 میٹرک ٹن کوپرا خریدا گیا تھا۔ کوپرا اور اڑد کے پس منظر میں زیادہ تر پیدا کرنے والی ریاستوں میں شرحیں ایم ایس پی سے زیادہ ہیں۔ متعلقہ ریاست/ مرکز کے زیرانتظام ریاست کی سرکاریں خریف کی فصل دال اورتلہن کے تعلق سے آمد کی بنیاد پر متعلقہ ریاستوں کی جانب سے طے کی گئی تاریخ سے خرید شروع کرنے کے لئے ضروری انتظام کررہی ہے۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھراپردیش، اڑیسہ اور کرناٹک جیسی ریاستوں میں ایم ایس پی کے تحت بیج کپاس  کی خریداری کا عمل کامیابی سے جاری ہے۔30 دسمبر 2020 تک 7322391کپاس کی گانٹھیں خریدی گئیں جن کی قیمت 21461.67 کروڑ روپے ہے ۔ اس سے 1431227کسان مستفید ہوئے ہیں۔
وزارتِ تعلیم
آئی آئی ٹیز سائنسی مزاج پیدا کرنے اور انسانی مستقبل سنوارنے کے مندر ہیں:جناب دھرمیندر پردھان
جناب دھرمیندر پردھان نے آئی آئی ٹی مدراس اسٹریٹجک پلان 27-2022 اور تعلیمی صلاحیت اور قوم کی تعمیر سے متعلق کئی اقدامات کا آغاز کیا
تعلیم اور ہنر مندی کے فروغ اور صنعت کے مرکزی وزیر جناب دھرمیندر پردھان نے آئی آئی ٹی مدرراس کے اسٹریٹجک پلان 27-2022 کا آغاز کیا جس کے تحت ادارے کے لئے ایک جرأت مندانہ ترقی کے مرحلے کی تجویز ہے۔ آج انھوں نے ایم فیسس سنٹر فار کوئنٹم سائنسز اینڈی کوٹک۔ آئی آئی ٹی  سیوانرجی مشن کو بھی وقف کیا۔ انھوں نے آج کوٹک آئی آئی ٹی ایم سیو انرجی مشن کا بھی آغاز کیا جو کوٹک کی جانب سے سی ایس آر فنڈنگ سے قائم کیا جارہا ہے جو ایم ایس ایم ایز کو توانائی کے استعمال میں کمی لانے میں مدد کرے گا اور ایم فیسس ٹیم کو سنٹر فار کوئنٹم انفورمیشن ، کمیونکیشن اینڈ کمپیوٹنگ کی ترقی میں مدد کرے گا۔ انھوں نے ڈیٹا سائنس میں بی ایس سی پروگرام کے منتخب طلبا کو ڈپلوما سرٹیفکیٹ بھی تقسیم کئے۔
وزیر موصوف نے آئی آئی ٹی مدراس کا ٹی وی ایس موٹر کمپنی کے تعاون سے تیار دیسی جی ڈی آئی انجن اور آئی آئی ٹی  میں تیار کم لاگت والے سبزی فروش کے ٹھیلے کا بھی افتتاح کیا۔ آئی آئی ٹی مدراس کے ڈائرکٹر پروفیسر وی کما کوتی ، پروفیسر مہیش پنچگنولا، پروفیسر اے رمیش، پروفیسر ابھیجیت دیش پانڈے اور آئی آئی ٹی مدراس کے طلبا نے اس تقریب میں شرکت کی۔
جناب دھرمیندر پردھان فائو جی ٹسٹ بیڈ جدید مینوفیکچرنگ ٹیکنالوجیز کے فروغ کے مرکز، راکٹ فیکٹر ، آئی آئی ٹی مدراس پر مبنی اسٹارٹ اپ اگنی کل کوسموس، ہیلتھ کئر ٹیکنالوجی انوویشن سنٹر اور آئی آئی ٹی مدراس کے انکیوبیشن سیل کے علاوہ دیگر تحقیقی اداروں مثلا سدھا گوپال کرشنن برین سنٹر اور کیمپس میں واقع پہلے تھری ڈی پرنٹڈ ہاؤس میں بھی گئے۔
اس موقع پر اظہار خیال کرتے ہوئے جناب پردھان نے تعلیمی مہارت اور قوم کی تعمیر کی جانب ان اقدامات کے لانچ پر مبارکباد دی۔ انھوں نے کہا کہ آئی آئی ٹیز نہ صرف تعلیمی ادارے ہیں بلکہ یہ سائنسی مزاج پیدا کرنےا ور انسانی مستقبل کو سنوارنے کے مندر ہیں۔ انھوں نے مزید کہا کہ ہمارے معاشرے کو آئی آئی ٹیز سے بڑی توقعات وابستہ ہیں۔ ہمارے آئی آئی ٹی طلبا کو ترقی کا علمبردار بننا ہے۔ انھوں نے کہا کہ وہ دن دور نہیں جب پوری دنیا سے لوگ آئی آئی ٹی مدراس آکر برین ریسرچ سنٹر سے مستفید ہوں گے۔
جناب پردھان نے کہاکہ ہندوستان میں سماج کو واپس دینے کا کلچر ہے اور ہندوستان معاشرے کی بہتری کے لئے جدت طرازی سے کام لیتا ہے۔ آئی آئی ٹی مدراس کا تکنیکی طاقت سے ہندوستان 2023 کے آخر تک اندرون ملک تیار فائیو جی شروع کردے گا۔
جناب پردھان نے کہا کہ آئی آئی ٹیز میں موجودہ صلاحیتوں اور مہارتوں سے مجھے بھرپور اعتماد حاصل ہوتا ہے۔ ہمارے طلبا کو اپنی اندرونی طاقت کو جلا دینا ہے اور اپنی چیتنا کو بڑھانا ہے۔ ان لوگوں کو وسیع سوچنا ہے۔ سماجی تبدیلیاں لانا ہے اور روزگار ڈھونڈنے والے نہ بن کر روزگار فراہم کرنے والا بننا ہے۔
وزیر موصوف نے کہا کہ وزیر اعظم جناب نریندر مودی نے ہم سب سے اپیل کی ہے کہ ہم 2047 تک ہندوستان کو ایک ترقی یافتہ ملک بنانے کے لئے پانچ عہد کریں ۔ آئی آئی ٹی مدراس جیسے اداروں کو وکست بھارت کو ویژن پورا کرنے میں اور ہندوستان کو پانچ ٹریلین کی معشیت بنانے میں اہم کردار ادا کرنا ہے۔ اگلے برس ہم سب لوگوں کے لئے بہت اہم ہیں۔
وزیر موصوف نے آئی آئی ٹی مدراس سے یہ عہد لینے کو کہا کہ صنعتکاری میں ایک سنگ میل طے کرنے پر طلبا کے لئے ایک دن منایا جائے عوام کی بہبود کے لئے پیٹنٹ فائل کریں گے اور غریبوں کی زندگی کو آسان بنانے کے لئے کام کریں گے۔
پیٹرولیم اور قدرتی گیس کی وزارت
پیٹرولیم کے وزیر دھرمیندر پردھان نےتعلیم کے وزیر رمیش پوکھریال نشنک کے ہمراہ اڈیشہ کی سینٹرل یونیورسٹی میں نئی سہولتوں کا سنگ بنیاد رکھا
پیٹرولیم اور قدرتی گیس اور اسٹیل کے مرکزی وزیر جناب دھرمیندر پردھان نے آج تعلیم کے مرکزی وزیر جناب رمیش پوکھریال نشنک کے ہمراہ کوراپٹ میں اڈیشہ کی سینٹرل یونیورسٹی میں تعلیمی بلاک ولائبریری اور اسٹاف کوارٹر کا سنگ بنیاد رکھا۔ جناب پردھان نے فیکلٹی اور طلبا کو مبارکباد دی۔ انہوں ے اس بات پر خوشی کا اظہار کیا کہ سی یو او نے اڈیشہ میں اعلیٰ تعلیم اور سیکھنے کے ایک اعلیٰ سینٹر کے طور پر خود کو ثابت کیا ہے۔ اڈیشہ میں اعلیٰ تعلیم کے لئے دی گئی جہت کے بارے میں گفتگو کرتے ہوئے جناب پردھان نے کہا نے کہا کہ وزیر اعظم جناب نریندر مودی نے ہمیشہ اڈیشہ میں اعلیٰ تعلیم پر ایک خصوصی توجہ دی ہے۔ ان کی قیادت میں آئی آئی ایم، آئی آئی ٹی، سی آئی پی ای ٹی، این آئی ایس ای آر، آئی سی ٹی، آئی او سی ایل جیسے سیکھنے کے بہت سے اہم ادارے اڈیشہ میں قائم کئے گئے ہیں۔
تعلیم سے متعلق قومی پالیسی کے بارے میں اظہار خیال کرتے ہوئے جناب پردھان نے کہا کہ تعلیم سے متعلق نئی قومی پالیسی خطے کی مجموعی ترقی کے لئے صنعتی تعلیمی سرکاری شراکت داری کی جڑوں کو مضبوط کرے گی۔ کوراپٹ قبائلی گونا گونیت میں کافی امیر ہے اور تعلیم سے متعلق نئی قومی پالیسی 2020 جس میں وسیع بنیاد اور اختراعی نصاب پر توجہ دی گئی ہے۔ سی یو او کو اس بات کا اہل بناسکے گی کہ وہ محروم طلبا کو مزید مواقع فراہم کرے اور اڈیشہ میں تحقیق پر مبنی قبائلی اور بشری مطالعات کو بھی فروغ دے۔
جناب پردھان نے زرعی تحقیق کو بڑھانے، اختراعی کوشش کرنے اور صنعت کاری کو انجام کرنے کے لئے سی یو او کے طلبا اور فیکلٹی کی حوصلہ افزائی کی، تاکہ کوراپٹ کے زبردست اور شاندار نامیاتی زرعی پروڈکٹس  کے لئے بہتر اور بڑی منڈیاں تلاش کی جاسکیں۔ ان اشیا میں دنیا کی سب سے مشہور کوراپٹ کی ادرک ہے۔انہوں نے مزید کہا کہ سی یو او علم کے راستے پر اڈیشہ اور بھارت کی رہنمائی کرے گا اور ایک اتم نربھر بھارت کا ٹارچ بیررس یعنی مشعل لے جانا ولا ہوگا۔
اس موقع پر اظہار خیال کرتے ہوئے مرکزی وزیر جناب رمیش پوکھریال نشنک نے کہا کہ اس ادارے کی طرف سے کی گئی ترقی پر مجھے بے حد خوشی ہے۔ اس نے قومی تعلیمی پالیسی 2020 کے مطابق اپنے مقاصد کو ڈھالا ہے۔مجھے یقین ہے کہ اہم سائنس اور نئے سوشل سائنسز کورسز کے شروع ہونے سے سی یو او اڈیشہ کی موجودہ فیکلٹیز کی کوالٹی ڈالی مینشن کو مزید وسعت دے گا۔ مجھے اس بات کو دیکھ کر بھی خوشی ہوتی ہے کہ یونیورسٹی اڈیشہ کے 12 ضلعوں میں ہنرمندی کے فروغ کے پروگرام پر بھی کام کررہا ہے۔ میں اس خوشی کے موقع پر سی یو اڈیشہ کے طلبا فیکلٹی اور انتظامی اسٹاف کے لئے نیک خواہشات پیش کرتا ہوں۔
.......................
م ن، ح ا، ع ر
29-08-2020
U-4912
(Visitor Counter : 89
وزارت دفاع
صنعتوں کے ساتھ دفاعی سازو سامان کا سودیشی کرن پورے زور پر
سودیشی کرن کی پیش رفت کی نگرانی اور اسے تیز کرنے کےلئے سِرجن پورٹل پر ایک استعمال کے عین مطابق ڈیش بورڈ
دفاعی سازو سامان میں خود کفالت حاصل کرنے اور ’آتم نر بھربھارت‘ کے تحت درآمد کو کم کرنے کی مسلسل کوشش میں دفاعی پیداوار محکمہ رکشا منترالیہ نے اپنے ڈی پی ایس یو کے ذریعے دفاعی سازو سامان کی سودیشی کرن کے لئے مہم تیز کردی ہے۔ رکشا سیکریٹری ڈاکٹر اجے کمار کے ذریعے ہفتہ واری بنیاد پر پیش رفت کا تجزیہ بھی کیا جارہا ہے۔
سودیشی کرن کی پیش رفت صورتحال کی نگرانی کے لئے اس کے سِرجن پورٹل پر ایک جامع استعمال کے عین مطابق ’ڈیش بورڈ ‘تیار کیا گیا ہے۔ یہ ڈیش بورڈ سودیشی کرن کے عمل کے دوران متعلقہ ڈی پی ایس یو کے ذریعے کی جارہی مختلف سرگرمیوں کے رئیل ٹائم اینڈ-ٹو-اینڈ اَپ ڈیٹ کا اہل بناتا ہے۔یہ ڈی پی ایس یو کی کارکردگی کا تجزیہ کرنے کےلئے شفاف اطلاع ، تجزیہ اور متعدد ضروری رپورٹ فراہم کرتا ہے۔
سودیش میں تیار کی جانے والی اشیاء کی تفصیل غیر مستقل آرڈر کی مقدار ، متعلقہ ڈی پی ایس یو ، اپنائے جانے والے سویشی کرن کا راستہ، انچارج نوڈل آفیسر کی تفصیل ، دلچسپی کے اظہار کی تفصیل، تجویز کے لئے درخواست، پروجیکٹ منطوری آرڈر وغیرہ جیسی اہم معلومات اسے صنعت کے لئے آسان بنانے کی غرض سے عوامی کی گئی ہیں۔
صنعت کے ذریعے ڈیش بورڈ جلد ہی دستیاب ہوگا۔صنعت شراکت دار ڈیش بورڈ پر تفصیل دیکھ سکتے ہیں اور ’آتم نر بھر بھارت‘میں شراکت دار بننے کےلئے اپنی صلاحیتوں کے مطابق موقعے کا فائدہ اٹھاسکتے ہیں۔ اس کے علاوہ وزارت اس ڈیش بورڈ کے توسط سے ڈی پی ایس یو کے ذریعے کی کارروائی کی نگرانی کرے گا۔یہ امید کی جارہی ہے کہ ڈیش بورڈ سودیشی کرن عمل کو تیز کرنے لئے ایک بڑی تبدیلی ہوسکتا ہے۔
یہ ذکر کیا جاسکتا ہے کہ ڈی ڈی پی نے ڈی پی ایس یو کے سلسلے میں دسمبر 2021ء اور مارچ 2022ء میں دو مثبت سودیشی کرن فہرستیں نوٹیفائی کی تھیں۔پہلی فہرست میں 2851مد شامل ہیں، جن میں سے 2500مد پہلے سے ہی سودیشی ہیں اور 351 مدوں کا سودیشی کرن کیا جارہا ہے۔ دوسری رپورٹ میں سودیشی کرن کے لئے 107اہم لائن ری پلیس منٹ یونٹ ؍سب سسٹم کو نوٹیفائی کیا گیا ہے۔یہ مد ہندوستان ایرونوٹکس لمٹیڈ ، بھارت الیکٹرونکس لمٹیڈ، مجھگاؤں ڈاک شپ بلڈرز لمٹیڈ ، گارڈن ریچ شپ بلڈرز اینڈ انجینئرز لمٹیڈ، گوا شپ یارڈ لمٹیڈ، آرمڈ وہیکلز نگم لمٹیڈ، میونشن انڈیا لمٹیڈ، بھارت ڈائنامکس لمٹیڈاور بھارت اَرتھ موورز لمٹیڈ سے متعلق ہے۔ رکشا سیکریٹری کی سطح پر ہفتہ واری تجزیہ اور ڈیش بورڈ کے توسط سے نگرانی کے نتیجے میں کافی پیش رفت ہوئی ہے اور ڈی پی ایس یو کو اب صنعت سے اچھا رد عمل مل رہا ہے۔
107مدوں میں سے ڈی پی ایس یو نے 98مدوں کے لئے دلچسپی کا اظہار پہلے ہی جاری کردی ہے اور باقی 9مدوں کے لئے ای او آئی جاری کرنے کی کارروائی جاری ہے۔98ای او آئی میں سے 28معاملے پہلے ہی اگلے مرحلوں میں آگے بڑھ چکے ہیں اور 70ای او آئی سرگرم حالت میں ہے۔بی ای ایل نے میک-IIروٹ کے تحت سازو سامان کی ترقی کے لئے صنعتوں کو پہلے ہی 5پروجیکٹ منظوری آرڈر  جاری کئے ہیں۔ اس کے علاوہ اے وی این ایل کے 9مدوں اور جی آر ایس ای کے 2 مدوں سمیت 11مد مختلف روٹ کے تحت پروٹائپ ڈیزائن اور ترقی کی حالت میں ہے۔
وزارت دفاع
425 جنٹلمین کیڈٹس نے 12 جون ، 2021 کو انڈین ملیٹری اکیڈمی سے پاس آؤٹ کیا
نئی دہلی،12 جون ، 2021/148 ریگولر کورس کے اور 131 ٹیکنیکل گریجویٹس کورس کے 425 جنٹلمین کیڈٹس نے جن میں 9 دوستانہ غیرملکوں کے 84 جنٹلمین کیٹڈس بھی شامل ہیں ، دہرہ دون میں انڈین ملیٹری اکیڈمی سے پاس آؤٹ کیا۔ اس تقریب میں کووڈ - 19 کے ضابطوں پر سختی سے عمل کیا گیا۔ جنٹلمین کیڈٹس نے زبردست جوش و جذبے کا اظہار کیا اور شاندار پریڈ پیش کی۔ پریڈ کی سلامی مغربی کمان کے جنرل آفیسر کمانڈنگ ان چیف لیفٹیننٹ جنرل آر پی سنگھ نے کی۔
مغربی آرمی کمانڈر نے اس شاندار پریڈ پر انسٹرکٹرز اور جنٹلمین کیڈٹس کی تعریف کی۔ آرمی کمانڈر نے کورس پاس آؤٹ کرنے والوں کے والدین کو تہنیت پیش کی اور ان کا شکریہ ادا کیا۔ جنہوں نے اپنے بچوں کو اس باوقار پیشے کو اپنانے کی تحریک دی جو قوم کی راہ میں ایک عظیم خدمات ہے۔
یہ پیپنگ سیریمنی روایتی طور پر جینٹل مین کیٹڈس کے والدین انجام دیتے ہیں لیکن اس مرتبہ عملے اور انسٹرکٹرز نے اس تقریب کا انقاد کیا۔
جائزہ افسر نے مندرجہ ذیل ایوارڈز پیش کیے:
· باوقار سورڈ آف آنر آفیسر مکیش کمار کے تحت بٹالین کو دی گئی
· جنٹل مین کیڈٹ اسٹینڈمگ فرسٹ ان دی آرڈر آف میرٹ کے لیےسونے کا تمغہ آفیسر دیپک سنگھ کے ماتحت اکیڈمی کو تفویض کیا گیا
· جنٹل مین کیڈٹ اسٹینڈنگ سیکنڈ ان دی آرڈر آف میرٹ کے لیے چاندی کا تمغہ افسر مکیش کمار کے تحت بٹالین کو دیا گیا
· جنٹل مین کیڈٹ اسٹینڈمگ تھرڈ ان دی آرڈر آف میرٹ کے لیے کانسے کا تمغہ اکیڈمی کیڈٹ ایجوٹینٹ لونیت سنگھ کو دیا گیا
· آرڈر آف میرٹ میں جنٹل مین کیڈٹ اسٹینڈمگ فرسٹ کے لیے چاندی کا تمغہ ٹیکنیکل گریجویٹ کورس سے جونیئر انڈر آفیسر دکش کمار پنت کو دیا گیا
· ٓرڈر آف میرٹ میں جینٹل مین کیڈٹ اسٹینڈنگ فرسٹ کے لیے فورین جی سی سے چاندی کا تمغہ جونیئر انڈر آفیسر کنلے نوربو کو دیا گیا
· اسپرنگ ٹرم 2021 کے لیے 16 کمپنیوں کے مابین اور آل فرسٹ اسٹینڈنگ کے لیے چیف آف آرمی اسٹاف بینر ڈوگری کوئے کو دیا گیا
۔۔۔
م ن ۔ اس۔ ت ح ۔
U –5389
(Visitor Counter : 183
مکانات اور شہری غریبی کے خاتمے کی وزارت
کابینہ نے شہری تارکین وطن / غریبوں کے لئے سستے کرائے والے ہاؤسنگ کمپلیکس ڈیولپ کرنے کی منظوری دی
وزیر اعظم جناب نریندر مودی کی زیرصدارت مرکزی کابینہ نے پردھان منتری آواس یوجنا۔ شہری  کے تحت ذیلی اسکیم کے طور پر شہری تارکین وطن / غریبوں کے لئے کم کرایے والے ہاؤسنگ کمپلیکس  ڈیولپ کرنے کی منظوری دے دی ہے جو اس طرح ہے۔
i۔ موجودہ خالی پڑے سرکاری مالی اعانت والے ہاؤسنگ کمپلیکس کو 25 سال کے لئے مراعات والے معاہدوں کے ذریعے اے آر ایچ سی میں تبدیل کیا جائے گا۔ مراعات یافتہ کو کمروں کی مرمت / پرانی شکل دے کر اور دیکھ بھال او پانی، نکاسی، صفائی ستھرائی اور سڑک وغیرہ بنیادی ڈھانچے سے جڑی کمیوں کو دور کر کے کمپلیکسوں کو رہنے کے لائق بنانا ہو گا۔ ریاستوں کو شفاف بولی کے ذریعے مراعات یافتہ  کا انتخاب کرنا ہو گا۔ ان کمپلیکسوں کو پہلے کی طرح نیا چکر شروع کرنے یا خود ہی چلانے کے لئے 25 سال بعد یو ایل بی کو لوٹانا ہو گا۔
ii۔ خصوصی مراعات جیسے استعمال کی اجازت ، 50 فیصد اضافی ایف اے آر / ایف ایس آئی ، ترجیحی شعبے کے قرضے کی شرح پر مراعاتی قرض ، سستی رہائش کے مطابق ٹیکس میں چھوٹ وغیرہ۔ نجی / سرکاری اداروں کو 25 سال تک اپنی دستیاب خالی اراضی پر اے آر ایچ سی ڈیولپ کرنے کی پیش کش کی جائے گی۔
اے آر ایچ سی کے تحت مینوفیکچرنگ صنعتوں، مہمان نوازی ، صحت شعبے میں خدمات فراہم کرنے والوں، گھریلو / تجارتی اداروں اور تعمیرات یا دیگر شعبوں میں لگی ورک فورس کی ایک بڑی تعداد، مزدور ، طلباء وغیرہ جو بہتر مواقع کی تلاش میں دیہی علاقوں یا چھوٹے شہروں سے آتے ہیں وہ ہدف والے مستفدین ہوں گے۔ .
ٹیکنالوجی انوویشن گرانٹ کی شکل میں اس پر 600 کروڑ روپئے کے اخراجات کا تخمینہ لگایا گیا ہے جو تعمیراتی منصوبوں کے لئے شناخت کی گئی جدید ٹیکنالوجی کا استعمال کرنے والے پروجیکٹوں کے لئے جاری کی جائے گی۔ اے آر ایچ سی کے تحت ابتدائی طور پر تقریبا تین لاکھ مستفدین کو کور کیا جائے گا۔
اے آر ایچ سی شہری علاقوں میں نیا ماحولیاتی نظام تشکیل دیں گے جو کام کی جگہ کے قریب ہی سستے کرایے پر مکانات دستیاب کریں گے۔ توقع کی جاتی ہے کہ اے آر ایچ سی کے تحت سرمایہ کاری سے روزگار کے نئے مواقع پیدا ہوں گے۔ اے آر ایچ سی غیر ضروری سفر ، بھیڑ بھاڑ اور آلودگی کو کم کردیں گے۔
حکومت کی مالی اعانت والے خالی پڑے ہاوسنگ اسٹاک کو معاشی طور پر نتیجہ خیز استعمال کے لئے اے آر ایچ سی میں تبدیل کیا جائے گا۔ اس اسکیم سے اداروں کو ان کی اپنی خالی جگہ پر اے ایچ آر سی تیار کرنے کے لئے ایک سازگار ماحول پیدا ہوگا جس سے سرمایہ کاری کے نئے مواقع میسر آئیں گے اور کرایے کے رہائش کے شعبے میں کاروبار کو فروغ ملے گا۔
پس منظر:
ہاؤسنگ اور شہری امور کی وزارت  نے پردھان منتری آواس یوجنا  کے تحت ذیلی اسکیم کے طور پر شہری تارکین وطن / غریبوں کے لئے ایک سستے کرایے پر ہاؤسنگ کمپلیکس  شروع کی ہے۔ اس اسکیم کا اعلان وزیر خزانہ نے 14 مئی 2020 کو کیا تھا۔ یہ اسکیم 'آتم نربھربھارت' کے ویژن کو پورا کرے گی۔
کوویڈ۔ 19 وبائی بیماری کے نتیجے میں ملک میں مزدوروں / شہری غریبوں کی بڑی تعداد میں زبردست نقل مکانی ہوئی ہے جو شہری علاقوں میں روزگار کے بہتر مواقع کے حصول کے لئے دیہی علاقوں یا چھوٹے شہروں سے شہری علاقوں میں آئے تھے۔ عام طور پر ، یہ تارکین وطن کرایہ کے اخراجات کو بچانے کے لئے کچی آبادی ، غیر رسمی / غیر مجاز کالونیوں یا نیم شہری علاقوں میں رہتے ہیں۔ انہوں نے اپنی کام کی جگہوں پر جانے کے لئے اپنا کافی وقت سڑکوں پر چل کر یا سائیکل چلا کر گزارا ہے اور خرچ بچانے کے لئے اپنی زندگی کو خطرے میں ڈالتے رہے ہیں۔